open-index/open-wikipedia-markdown huggingface dataset:
Mare: Nøkkelen 2

***Mare:Nøkkelen*** er en fantasy-roman for barn og unge som  er skrevet av Ruben Eliassen. Denne andre boken er en del av en serie på tre bøker som alle kom ut i 2008. Boken har illustrasjoner som er laget av Olve Askim. Boken ble utgitt av Gyldendal Norsk Forlag i 2008.

## Handling
Mare blir hjemsøkt av drømmer. De skremmer han. I drømmene blir alt mer og mer virkelig. Skyggen jakter på han. Kan han bruke nøkkelen han fikk av alvene til å låse opp noen av de utallig dørene i drømmen? Men det er jo ingen ting å være redd for, det er jo bare drømmer... eller? 
I denne boken blir Mare stadig mer plaget av drømmene. I tillegg må han spille i sirkuset etter at Caravaggio oppdaget evnene han. Sirkuset er hele tiden på rømmen fra skattemonstrene og de drar til slutt til Trondheim. Mare drar også til alvene i Mørkeskogen. Det virker som de har svaret på mange av spørsmålene hans. Men de vil ikke svare. 

## Personer
**Mare**: En liten gutt som blir reddet fra drukningsdøden. Han vet ingen ting om hvem eller hva han er.

**Sirkusdirektør Caravaggio**: En sleip og grisk svindler med en magisk arm som får han i trøbbel.

**Den skjeggete damen, Esmeralda**: En vaskeekte verdenssensasjon og det snilleste menneske på jord. Og skjegget hennes er helt ekte!

**De siamesiske tvillingene, Rem og Rom**: To rødhårete og fregnete gutter som mer eller mindre henger sammen, nesten hele tiden.

**Forvandlingskunstneren Vlad**: Vlad kan trylle seg om til de underligste ting og har en glupsk appetitt på saftig nattmat- nattmat som skriker.

**Den skrikende nattmaten**: Som heldigvis ikke er så menneskelig.

**Skattemonstrene Bjur og Holt**: De dummeste og mest blodtørstige brødrene som noensinne har eksistert.

**Spåkonen Lamia**: Fremtiden blir aldri den samme etter at denne gråhårete kvinnen har lest hånden din.

**Verdens sterkeste mann, Alf**: Ingen kan måle seg med Alfs muskelkraft, og hjertet er like stort som musklene.

**Barneengelen Angelo**: Den forbrente engelen som aldri klarte å fly helt opp til himmelen fordi vingene hans ble forbrent.

**En storbonde og hans mobb**: Som ikke akkurat har et godt øye for vampyrer.

**Alvene i mørkeskogen**: Og den som ikke kjenner makten i et alvenavn trenger ikke å frykte dem.

**Den forsofne forfatteren, Ruben**: En sikkelse som tydeligvis vet både det ene og det andre om Mare.

**Kirkens menn**: Hvitkledde menn som vil utrydde ondskapen i verden... og drømmene.

## Kilder
Robinson R44

**Robinson R44** er et fire-seters lett helikopter produsert av Robinson Helicopter Company fra 1992. Det er basert på fabrikkens to-seters maskin, Robinson R22, men har servo-assistert betjening. R44 ble første gang fløyet 31. mars 1990, og ble sertifisert av FAA i desember 1992, med de første leveransene til kunde i februar 1993.

## Design og utvikling
R44 er et en-motors helikopter med to-blads hoved- og halerotor. Det har en lukket kabin med to rader med seter for pilot og tre passasjerer. Det ble konstruert på 80-tallet av Frank D. Robinson og hans ingeniørstab, og fløy første gang 31. mars 1990. Første eksemplar ble levert til kunde i 1993. I januar 2000 ble modellen *Raven* introdusert. Den hadde servo-assistert betjening og justerbare pedaler. Deretter kom *Raven II* i juli 2002 med en kraftigere motor med direkte innsprøytning og bredere blader, noe som ga den bedre løfteevne og ytelse.

I 1997 fløy Jennifer Murray som første kvinne jorda rundt med et R44 helikopter. Tilbakelagt distanse var ca. 58&nbsp;000 km i løpet av 97 dager.

Modellen brukes av mange sivile og militære operatører over hele verden.

## Ulykker
R44 har siden 1997 vært involvert i 13 ulykker i Norge hvorav 2 har hatt dødelig utfall.
Siste ulykke var 23. mars 2019, der to personer ble skadd like nord for Kragerø.

## Referanser


## Eksterne lenker
*
Kaziranga nasjonalpark

**Kaziranga nasjonalpark** er en nasjonalpark som ligger i distriktene Golaghat og Nagaon i delstaten Assam i India og ble grunnlagt i 1905. Nasjonalparken har en av de høyeste tetthetene av tigre blant alle de vernede områdene i verden og ble erklært som et tigerreservat i 2006. Parken er habitat for store bestander av elefanter, vill vannbøffel og sumphjort. Kaziranga er blitt anerkjent som et viktig fugleområde av BirdLife International på grunn av parkens bevaring av alle fugleartene som holder til der. Sammenlignet med andre verneområder i India har Kaziranga hatt svært gode resultater med sitt arbeid innen viltvern. 

## Historie
Historien om Kaziranga som et beskyttet område kan spores helt tilbake til 1904 da Mary Victoria Leiter Curzon som var gift med visekongen av India, lord Curzon, besøkte området. Området var kjent som habitat for neshorn, men lady Curzons følge forsøkte forgjeves å lokalisere noen neshorn. Hun ba deretter sin mann til å innføre hastetiltak for å beskytte arten slik at  den ikke skulle bli helt utryddet. Lord Curzon startet da arbeidet med å beskytte neshornbestanden i Assam. 

Parken het til å begynne med Kaziranga Game Sanctuary, og ble omdøpt til Kaziranga Wildlife Sanctuary i 1950. 

## UNESCOs verdensarvliste
I 1985 ble Kaziranga nasjonalpark oppført på UNESCOs verdensarvliste på grunn av parkens unike naturmiljø. Kaziranga har vært rammet av flere naturlige og menneskeskapte katastrofer i tiårene før og etter år 2000. Flom forårsaket av overfylte elver har ført til betydelige tap av dyreliv. Inngrep begått av mennesker langs periferien har også ført til redusert skog og villmark og tap av dyrenes habitat. 

Parkens hundreårsjubileum ble feiret i 2005; etterkommere av ekteparet Curzon var blant gjestene. 

I begynnelsen av 2007 ble elefanter og to neshorn flyttet til Manas nasjonalpark; dette var første gang det ble flyttet elefanter mellom to nasjonalparker i India. 

## Klima
Parken opplever tre årstider i løpet av året; sommer, monsun og vinter. 

* Vinteren varer fra november til februar; den er mild og tørr med en gjennomsnittlig temperatur på rundt 25° C.
* Sommersesongen mellom mars og mai er varm med temperaturer som for det meste er over 37° C.
* Monsuntiden varer fra juni til september; det meste av Kazirangas årlige nedbørsmengde på 2220 millimeter faller i denne perioden. I månedene juli til august er vanligvis cirka tre fjerdedeler av den vestlige regionen av parken lagt under vann på grunn av den stigende vannstanden i Brahmaputra. Flommen fører til at de fleste dyrene migrerer til høyere og mer skogkledde områder utenfor den sørlige grensen av parken, blant annet til Mikir-åsene. Men sporadiske tørkeperioder skaper også problemer, blant annet matmangel for dyrelivet i parken.

## Eksterne lenker
* 
* Kaziranga Centenary 1905–2005. Besøkt 22. mai 2013.
Pedro Meoqui

**Pedro Meoqui** er en by i den meksikanske delstaten Chihuahua. Byen er administrativt senter for kommunen Meoqui og byen befinner seg midt i delstaten, omtrent 70 kilometer syd for delstatshovedstaten Chihuahua og syv kilometer nord for Delicias.

Det bodde 21&nbsp;306 innbyggere i Pedro Meoqui i 2005.
Independence Hall

**Independence Hall** er et nasjonalt landemerke i USA i Philadelphia, Pennsylvania. Bygningen ligger i Chestnut Street mellom 5th og 6th Street, og er mest kjent for å være stedet der den amerikanske uavhengighetserklæringa blei diskutert og undertegna. Bygningen blei ferdigstilt i 1753 som **Pennsylvania State House** for provinsen Pennsylvania. Mellom 1775 og 1783 var den møtestedet for Den andre kontinentale kongress. Både uavhengighetserklæringen og konstitusjonen ble undertegna her. Bygningen er nå en del av byområdet Independence National Historic Park og er med på UNESCOs verdensarvliste. 

Independence Hall er et murbygg, bygget mellom 1732 og 1753, i georgiansk stil. Det er tegna av Edmund Woolley og Andrew Hamilton og bygget av Woolley. Bygningen raver 41 meter over bakken. Bygginga blei beordra av kolonialforsamlinga i provinsen Pennsylvania og tanken var at det skulle være tilholdsstedet til styresmaktene i kolonien. To små bygninger finnes like ved hovedbygningen: Old City Hall ligger mot øst og Congress Hall mot vest. Bygningene ligger i et kvartal kalt Independence Square. Også Philosophical Hall, det opprinnelige tilholdsstedet til American Philosophical Society ligger i kvartalet.

## Viktige hendelser

Den 26. oktober 1918 proklamerte Tomáš Masaryk Tsjekkoslovakias uavhengighet på trappene ved Independence Hall. 

I 1948 blei bygningens opprinnelige interiør gjenoppretta. Independence National Historical Park ble etablert av den 80. amerikanske kongressen senere i 1948. Dette var for å gjøre ta bedre vare på historiske landemerker som hadde tilknytning til den amerikanske revolusjon. Independence National Historical Park består av et byparkområde som spenner over fire kvartaler; områder som er en del av komplekset, men som ligger utfor selve parkområdet er Carpenters' Hall (møtestedet til den første kontinentale kongressen), stedet der hjemmet til Benjamin Franklin stod, det rekonstruerte Graff House (der Thomas Jefferson skreiv uavhengihetserklæringa), City Tavern (mange sentrale hendelser i revolusjonskrigene fant sted her), gammeldagse boliger og flere banker fra gamle tider. Parken omfatter også Liberty Bell, Franklins skrivebord, et portrettgalleri, hager og biblioteker. Myndighetenes bestrebelser mot å bevare Independence Hall og andre bygninger står som en modell for hvordan dette kan gjøres med andre bygninger i området. Selve parkområdet, styrt av National Park Service, er ført opp på UNESCOs liste over verdensarvsteder (bare tre andre amerikanske menneskeskapte monumenter utenom dette er oppført på lista; frihetsgudinnen, Pueblo de Taos og University of Virginia and Monticello).

## Se også
* Liberty Bell
## Eksterne lenker
*
Rasta skole

Rasta skole er en 3-og 4-parallell barneskole med rundt 570 elever i Lørenskog kommune.  Skolens ledelse består av rektor, assisterende rektor og to undervisningsinspektører. Skolen har ca. 85 ansatte på skole, base og SFO.   

Skolen ble tatt i bruk i 1986 og dekker vestre del av Lørenskog kommune og var tidligere også skole for barna som nå tilhører Benterud skole.  

## Eksterne lenker
* http://rasta.skole.lorenskog.no/
Even Westerveld

**Even Westerveld** (født 4. februar 1980) er Konserndirektør for Mennesker og Kommunikasjon i DNB. Tidligere var Westerveld leder for Mennesker og Merkevare i Vipps AS (2020 - 2023), og før det var han informasjonsdirektør i DNB Bank ASA (2013 - 2020). Han er utdannet statsviter fra Universitetet i Oslo og var tidligere partner i kommunikasjonsbyrået Geelmuyden.Kiese. For perioden 2009–2013 var han KrFs 2. vararepresentant til Stortinget for Oslo. 

Westerveld har tidligere vært nestleder i Kristelig Folkepartis Ungdom og presseansvarlig for Kristelig Folkepartis stortingsgruppe og parlamentariske leder Dagfinn Høybråten. Han har også vært fungerende informasjonssjef i Norges Automobil-Forbund.

## Referanser


## Eksterne lenker
* 
*
Après toi

**«Aprés toi»** (norsk oversettelse: *etter deg*) er en franskspråklig popballade som vant Eurovision Song Contest 1972 for Luxembourg. Sangen ble fremført av den gresk-tyske sangeren Vicky Leandros og var komponert av Klaus Munro og Vickys far, Leandros Papanthanasiou (kjent som Leo Leandros) under pseudonymet *Mario Panas*. Teksten var skrevet av Yves Dessca og Klaus Munro. «Après toi» ble en stor slager over hele Europa, og i Norge lå den på VG-lista i hele 19 uker. Leandros spilte også inn egne versjoner på blant annet tysk, engelsk, gresk, spansk og japansk. Arne Bendiksen laget en norsk tekst, kalt «Etter deg», som ble spilt inn av både Lillian Askeland og Gro Anita Schønn.

## Eurovision Song Contest
Den luxembourgske kringkasteren CLT håndplukket Vicky Leandros og «Après toi» til å representere landet i Eurovision Song Contest 1972 i Edinburgh lørdag 25. mars. Leandros hadde også representert Luxembourg i konkurransen i 1967, med sangen «L'amour est bleu» som ble nummer fire.

I finalen var «Après toi» det 17. og nest siste bidraget ut på scenen av 18 deltakere. På forhånd var Vicky Leandros en av favorittene til å vinne, takket være en omfattende og godt planlagt pr-kampanje og turné rundt om i Europa før konkurransen.

I avstemningen tok Luxembourg ledelsen fra start og vant til slutt hele konkurransen med 128 poeng – 14 poeng foran vertslandet Storbritannia og «Beg, Steal or Borrow» med The New Seekers. Fra Norge fikk «Après toi» åtte av ti mulige stemmer.

## Sangen
«Apres toi» er en dramatisk ballade, hvor jeg-personen forteller sin elsker om hva som vil skje med henne om han skulle forlate henne for en annen. I teksten synger hun: «Etter deg kunne jeg ikke ha levd lenger. Jeg hadde bare levd ved å minnes deg. Etter deg ville jeg hatt våte øyne, tomme hender og et hjerte uten glede.»

Sangen ble utgitt i Storbritannia med engelsk tekst: «Come What May», spilt inn av Leandros. Hun spilte den også inn på tysk («Dann kamst du»), spansk («Y depues»), gresk («Mono esi») og japansk («Kako e»).

### Andre versjoner
I Finland spilte Carola Standertskjöld inn en versjon på finsk som «Tulethan – rakastan». I Sverige spilte Ann-Louise Hanson den inn i svensk oversettelse med tittelen «Vad än sker» og i Spania sang Paloma San Basilio den på spansk som «Si te vas».

#### Norsk versjon
Arne Bendiksen har skrevet en norsk tekst. Den norske tittelen er «Etter deg». Den ble spilt inn av: 
*Lillian Askeland. Utgitt på singelen Triola TN&nbsp;630 i 1972.
*Gro Anita Schønn. Utgitt på samlealbumet ''Treff 4'' RCA i 1972

## Listeplasseringer
«Après toi» ble en stor hit i hele Europa etter finalen. Den engelske versjonen lå hele 16 uker på den britiske singellisten med en andreplass som høyeste notering. Den nådde også toppen i Nederland, Sveits og Belgia. I Norge ble imidlertid andreplassen i «Beg, Steal or Borrow» en enda større hit. Det britiske bidraget toppet VG-lista åtte uker på rad, mens «Après toi» lå på andreplass på listen.

### Listeplasseringer med Vicky Leandros

## Referanser
USS «McClusky» (FFG-41)

**USS «McClusky»** er en fregatt i Oliver Hazard Perry-klassen tilhørende Den amerikanske marinen. Skipet er oppkalt etter C. Wade McClusky.
Mungolian Jet Set

**Mungolian Jet Set** (alternativt **Mungolian Jetset**) er en norsk elektronika-duo med tilholdssted i Oslo. Duoen består av Knut Sævik og  og har gitt ut tre album; *Beauty Came to Us in Stone* (2006), *We Gave It All Away, Now We Are Taking It Back* (2009) og *Mungodelics* (2012). For det andre og tredje ble de nominert til Spellemannprisen 2009 og 2012 i klassen elektronika/elektronisk musikk.

## Medlemmer
* Knut Sævik: keyboard, elektronikk
* : DJ-spesialiteten turntablism, vokal

### Andre involverte
* : gitar
* : bass
* Peter Baden: slagverk, elektronikk

## Diskografi
**[[Beauty Came to Us in Stone]]* (2006)
**[[We Gave It All Away... Now We Are Taking It Back]]* (2009)
**[[Mungodelics]]* (2012)

## Eksterne lenker
* Hjemmeside
* Mungolian Jet Set på MySpace
Norges Røde Kors Fortjenstmedalje

**Norges Røde Kors Fortjenstmedalje** er en medalje innstiftet i 23. november 1951 av Norges Røde Kors. Medaljen tildeles personer som har ytt en langvarig og betydningsfull innsats for Norges Røde Kors. Den er én av tre medaljer i Norges Røde Kors, de andre er Norges Røde Kors Hederstegn og Norges Røde Kors Hjelpekorps Fortjenstmedalje.

## Utforming
Norges Røde Kors Fortjenstmedalje er gjort i sølv med emalje. Den er rund og har en diameter på 31&nbsp;mm. Avers har en hvitemaljert midtmedaljong med rødemaljert likearmet kors, et såkalt gresk kors. Medaljongen er omgitt av omskriften «NORGES + RØDE + KORS +». Reversen har en laurbærkrans, men er også kjent med slett revers.

Medaljen er opphengt i et hvitt bånd med en rød midtstripe.

Medaljen er produsert av Oslo-firmaet J. Tostrup.

## Mottagere
Inntil 1991 var Norges Røde Kors Fortjenstmedalje tildelt omkring 560 personer.

## Se også
*Norges Røde Kors minnemedalje 1945

## Referanser
Norges Røde Kors Hjelpekorps Fortjenstmedalje

**Norges Røde Kors Hjelpekorps Fortjenstmedalje** er en medalje innstiftet i september 1949 av Norges Røde Kors Hjelpekorps og tildeles personer som har gjort en langvarig og betydningsfull innsats for organisasjonen. Medaljen er én av tre medaljer i Norges Røde Kors og rangerer etter Norges Røde Kors Hederstegn og Norges Røde Kors Fortjenstmedalje.
 
## Utforming
Norges Røde Kors Hjelpekorps Fortjenstmedalje er gjort i sølv, er rund og har en diameter på 31&nbsp;mm. Avers bærer i midten emblemet for Norges Røde Kors Hjelpekorps, et rødt likearmet såkalt gresk kors på en hvit skive satt i en trekant. Emblemet er satt på en eikekrans. Omskriften «NORGES RØDE KORS HJELPEKORPS FORTJENSTMEDALJE» er plassert langs kanten. Reversen har en laurbærkrans. Medaljen er opphengt i et hvitt bånd med to smale røde striper nær hver kant.

## Tildeling

I henhold til statuttene tildeles medaljen «som påskjønnelse for betydningsfullt og langvarig arbeid, eller for en spesiell innsats i hjelpekorpsene».

Forslag om tildeling behandles av en komité for æresbevisninger oppnevnt av landsstyret i Norges Røde Kors. Endelig innstilling foretas av landsrådet i Røde Kors Hjelpekorps.

Inntil 1991 var Norges Røde Kors Hjelpekorps Fortjenstmedalje tildelt omkring 200 personer. Ved tildeling i 2015 ble det opplyst at det er foretatt tildeling til to personer de foregående ti år. 15 personer var da siden 1953 tildelt medaljen.

## Se også
*Norges Røde Kors minnemedalje 1945

## Referanser


## Litteratur
* Nils Petter Helgerød: «Norges Røde Kors-medaljer», i *NNF-nytt. Meddelelser fra Norsk Numismatisk Forening*, nr. 2, 1991, s. 68–70
Lars Tvete

**Lars Bjarne Tvete** (født 1948) er en norsk forretningsmann og politiker (H).

Han vokste opp i Namdalen som sønn av sogneprest Bjarne Tvete og hustru Else Gøttsche Enger fra Trondheim. Arkitekten Martin Enger var hans morfar.

Han er utdannet bedriftsøkonom fra TØH. Han hadde ledende stillinger innen bank og finans i Trondheim før han gikk inn i eiendomsbransjen i 1986. I 1990 etablerte han Basale, senere oppkjøpt av svenske Newsec, som forvalter og utvikler næringseiendom. Han var majoritetseier og administrerende direktør frem til 2006. Han har senere vært daglig leder i Pilar Management og selvstendig investor.

Han var medlem av Trondheim bystyre i periodene 1992–1999 og 2003–2011, medlem av Sør-Trøndelag fylkesting 2011–2015 og medlem av Trøndelag fylkesting 2019–2023. I perioden 2009–2013 var han Høyres 1. vara til Stortinget fra Sør-Trøndelag og møtte i 18 dager for Linda Hofstad Helleland. Tvete var leder i Trondheim Høyre fra 2008 til 2010 og leder i Sør-Trøndelag Høyre fra 2009 til 2013.

Tvete har hatt en mengde styreverv. Han var blant annet fungerende styreleder i arrangørselskapet for Ski-VM 1997.

Tvete har vært islandsk konsul i Trondheim.

## Referanser


## Eksterne lenker
* 
*
Maurice Benoit

**Maurice Benoit** (født 26. juli 1933 i Valleyfield i Quebec, død 10. desember 2013 i Dayton, Ohio) var en canadisk ishockeyspiller som deltok i de olympiske vinterleker 1960 i Squaw Valley.

Benoit vant en olympisk sølvmedalje i ishockey under vinter-OL 1960 i Squaw Valley. Han var med på det canadiske ishockeylaget som kom på andreplass i turneringen bak USA. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. Canada vant fire kamper og tapte en, 1-2 til USA. USA vant alle fem kampene i sluttspillsserien og vant serien med maksimale ti poeng foran Canada med åtte og Sovjetunionen med fem poeng.

## OL-medaljer
* 1960  Squaw Valley -  Sølv i ishockey  Canada

## Referanser


## Eksterne lenker
*
John Krasinski

**John Krasinski** (født 1979) er en amerikansk skuespiller, regissør og manusforfatter mest kjent for sin rolle som *Jim Halpert* i den amerikanske versjonen av den britiske tv-serien The Office. Han har også spilt i flere spillefilmer som for eksempel Shrek den tredje,  Leatherheads, License to Wed og Away We Go.

## Filmografi
### Filmer
* 2024: *[[Fantasivenner (film)|Fantasivenner]]* – Manus, regi og rolleskikkelse
* 2018: *[[A Quiet Place]]* – Lee Abbot
* 2017: *[[Detroit (film)|Detroit]]* – Advokat Auerbach
* 2016: *13 Hours: The Secret Soldiers of Benghazi
* [[Filmåret 2016|2016]]: *Animal Crackers* – Owen Huntington (stemme)
* [[Filmåret 2010|2010]]: *Shrek Forever After* – Sir Lancelot (stemme)
* [[Filmåret 2009|2009]]: *It's Complicated* – Harley
* [[Filmåret 2009|2009]]: *Away We Go* – Burt Farlander
* [[Filmåret 2009|2009]]: *Monsters vs. Aliens* – Cuthbert (stemme)
* [[Filmåret 2008|2008]]: *Leatherheads* – Carter Rutherford
* [[Filmåret 2007|2007]]: *License to Wed* – Ben Murphy
* [[Filmåret 2007|2007]]: *Shrek den tredje* – Sir Lancelot (stemme)
* [[Filmåret 2007|2007]]: *Smiley Face* – Brevin
* [[Filmåret 2007|2007]]: *A New Wave* – Gideon
* [[Filmåret 2006|2006]]: *Dreamgirls* – Sam Walsh
* [[Filmåret 2006|2006]]: *The Holiday* – Ben
* [[Filmåret 2006|2006]]: *For Your Consideration* – Kontormedarbeider
* [[Filmåret 2006|2006]]: *Doogal* – (stemmer)
* [[Filmåret 2005|2005]]: *Jarhead* – Korporal Harrigan
* [[Filmåret 2005|2005]]: *Duane Hopwood* – Bob Flynn
* [[Filmåret 2004|2004]]: *Taxi* – Bud #3
* [[Filmåret 2004|2004]]: *Kinsey* – Ben
* [[Filmåret 2000|2000]]: *State and Main* – Dommereassistent

=== TV-serier ===
* 2018–2023: *Tom Clancy’s Jack Ryan* – [[Jack Ryan]]
* 2005–2013: [[Kontoret (USA)|*The Office*]] – Jim Halpert
* 2006: *American Dad* – Gilbert (gjesterolle)
* 2005: *Sporløst forsvunnet* – Curtis Horne (gjesterolle)
* 2005: ** – Lyle Davis (gjesterolle)
* 2004: *Lov og orden: New York* – Jace Gleesing (gjesterolle)
* 2003: [[Ed (TV-serie)|*Ed'']] – Stevnevitne (gjesterolle)

## Referanser


## Eksterne lenker
*
Stanislav Petukhov

**Stanislav Afanasjevitsj Petukhov** (russisk Станислав Афанасьевич Петухов; født 19. august 1937 i Moskva) var en sovjetisk ishockeyspiller som deltok i de olympiske vinterleker 1960 i Squaw Valley og 1964 i Innsbruck.

Petukhov ble olympisk mester i ishockey under vinter-OL 1964 i Innsbruck. Han var med på det sovjetiske laget som vant turneringen foran Sverige og Tsjekkoslovakia. Det var seksten lag som deltok, etter en kvalifiseringsrunde gikk de åtte vinnerne videre til finalegruppe som spilte en enkeltserie der alle lagene møttes en gang. Sovjetunionen vant alle sju kampene og vant serien med maksimale 14 poeng foran Sverige, Tsjekkoslovakia og Canada alle med ti poeng

Petukhov ble verdensmester i ishockey to ganger, 1963 i Stockholm og  1964, OL-turnering i Innsbruck var også det 31. verdensmesterskapet i ishockey. Han spilte 46 landskamper for Sovjetunionens herrelandslag i ishockey og scoret nitten mål.

## OL-medaljer
* 1964  Innsbruck -  **Gull** i ishockey  Sovjetunionen
* 1960  Squaw Valley -  Bronse i ishockey  Sovjetunionen

## VM-medaljer
* 1963  Stockholm -  **Gull** i ishockey 
* 1964  Innsbruck -  **Gull** i ishockey 
* 1960  Squaw Valley -  Bronse i ishockey 

## Referanser


## Eksterne lenker
*
Norges Røde Kors minnemedalje 1945

**Norges Røde Kors minnemedalje 1945** er en medalje innstiftet i oktober 1945 av Norges Røde Kors og tildelt utenlandske borgere som medvirket i humanitært arbeid blant norske fanger i Tyskland under andre verdenskrig. Medaljen fikk godkjennelse av kong Haakon VII og Sosialdepartementet, uten at den regnes som en offisiell norsk medalje. Den er ikke rangert blant norske offisielle utmerkelser.

## Utforming
Norges Røde Kors minnemedalje 1945 er utformet i sølv med emalje. Den er rund og har en diameter på 31 mm. Advers har en hvitemaljert midtmedaljong med rødemaljert likearmet kors, et såkalt gresk kors. Medaljongen er omgitt av omskriften «NORGES + RØDE + KORS +». Reversen bærer innskriften «+ TAKK + / FOR INNSATS / UNDER KRIGEN / 1940 – 1945» over fire linjer. Det røde korset på hvit bunn er et av den internasjonale røde kors-bevegelsens symboler og det emblem den nasjonale foreningen Norges Røde Kors benytter. Fargene hvitt og rødt går igjen i røde kors-bevegelsens symboler, internasjonalt og nasjonalt.

Medaljen er opphengt i et hvitt bånd med en rød midtstripe.

Medaljen er produsert av Oslo-firmaet J. Tostrup. 

## Tildeling
Ved årsskiftet 1944–1945 var det totale antall norske sivile politiske fanger i Tyskland rundt . Fra midten av mars 1945 ble norske og danske fanger hentet av Svenska Röda Korset med de hvite bussene, samlet i leiren Neuengamme og deretter fraktet videre til Sverige.

Norges Røde Kors minnemedalje 1945 ble tildelt personer som hadde drevet hjelpearbeid for nordmenn i fangeleirer under verdenskrigen, og som bidro til hjemsendelsen av fangene fra Tyskland og tyskokkuperte områder. Den ble i hovedsak tildelt personer fra Danmark, Sverige og Sveits. Utdeling fant sted i 1945 og 1946.

Det ble utdelt medaljer til 908 personer.

## Se også
*Norges Røde Kors hederstegn
*Norges Røde Kors fortjenstmedalje
*Norges Røde Kors Hjelpekorps fortjenstmedalje

## Referanser
Det skotske kammerorkester

**Det skotske kammerorkester** (**Scottish Chamber Orchestra**) er et kammerorkester fra Skottland og er et av landets fem nasjonalscenekunstensembler. Orkesteret ble etablert i 1974 og har sin base i Edinburgh. Hvert år turnerer orkesteret store deler av Skottland og opptrer i tillegg ofte i andre deler av verden.

Orkesteret har vært med på over 150 utgivelser, og ble nominert til Spellemannprisen 2009 i klassen samtidsmusikk for *Plays Hallgrimson* som ble gitt ut med cellisten Truls Mørk og dirigenten John Storgårds

## Hoveddirigenter
* Roderick Brydon (1974–1983)
* Jukka-Pekka Saraste (1987–1991)
* Ivor Bolton (1994–1996)
* Joseph Swensen (1996–2005)
* Robin Ticciati (2009–)

## Eksterne lenker
* 
*
Cathrine Rolness

**Cathrine Rolness** (født 22. september 1986 i Harstad) er en norsk tidligere fotballspiller.  
 
Rolness spilte i Medkila Idrettslag 2003–07 i hjembyen, laget vant NM i fotball for kvinner 2003 og rykket opp til  Toppserien 2004 men rakk direkte ned. Lagvenninnene Anneli Giske, Stine Frantzen og Reidun Nilsen forsvant mens Rolness ble og  tilbrakte de neste tre sesongene i 1. divisjon fotball for kvinner. Så ble det Idrettsforeningen Fløya i Tromsø 2008–09 med Giske og Frantzen. I 2009 gjorde hun innhopp som keeper etter at Fløya var svært svekket i en kamp mot Trondheims-Ørn.

Hun spilte så får Røa IL 2010–11 og vant NM i fotball for kvinner 2010. Mot slutten ble det Medkila IL i 2011 og sist for Vålerenga Fotball Damer i 2012.

I 2016 ble det klart at hun har en bachelor i idrettsvitenskap fra Norges Idrettshøgskole og starter en treningsklubb for CrossFit i hjembyen basert på Glassmans prinsipper.

## Meritter
**Med Medkila:**
* Cupgull 2003

**Med Røa:**
* Cupgull 2010

## Referanser


## Eksterne lenker
*
Jelling kirke

**Jelling kirke** er en  kirke i Jelling på Jylland i Danmark.

Den ligger mellom de store gravhaugene og er en del av Jellingmonumentene som ble tatt opp på UNESCOs verdensarvliste i 1994.  

Kirken er en kalkstenskirke hvor de eldste delene er fra 1100-tallet. Tårnet og våpenhuset er tilføyet senere.

I 1978 ble det funnet en grav under kirken med rester av et skjelett av en mann som man antar kan være Gorm den gamle. Etter en årrekke på Nationalmuseet ble skjelettet gjenbegravet i kirken 
foran koret i 2000. Stedet er markert med et stykke sterlingsølv innsatt i dekorasjonen i gulvet.

## Interiør
Kirkens opprinnelige kalkmalerier var utført av Jellingverkstedet og datert til siste halvdel av 1000-tallet. Etter at deler av hvelvet styrtet i 1874 dukket en billedfrise med menneskefigurer i nesten full størrelse opp. Tegneren Julius Magnus Petersen utførte flere akvareller
av dem før de året etter ble erstattet av kopier av Petersen. 

Dagens kalkmalerier på sydveggen er fra 1920-årene og er utført av Johan Thomas Skovgaard.

Ny utsmykking av Jelling kirke ble donert av «År 2000 Fonden» og utført av billedhuggeren Jørn Larsen. Utsmykkingen innbefatter vegger, gulv, ruter, benker og belysning i tillegg til gamle elementer og inventar.
Gulvet er av svensk granitt med et innlagt kors hvor armene vender mot alteret. Glassrutene skal bl.a. signalisere vikingenes møte med Hvite-Krist.

Prekestolen er et renessanseverk fra 1650, men Kristusbildene i feltene er av yndre dato. Lydhimmelen har kongelige monogrammer fra Christian V og fremover.  

På tårnrommets nordvegg henger seks apostelfigurer og Katarina av Alexandria fra ca. 1500. De seks øvrige apostelfigurene er forsvunnet rundt 1900 og er erstattet av seks nye fra 1970-årene, utført av en lokal kunstner. De opprinnelige apostelfigurene har tidligere tilhørt en forsvunnet altertavle. 

Kirkens orgel er et Marcussen & Søn-orgel fra 1960.

Jelling kirkes votivskip er en 3-mastet fullrigger, «Minerva», som  er bygget av skipstømrer Martin Hansen fra København. Skipet er en modell av en fullrigger han selv seilte med. Skipet ble hengt opp i juni 1944.

## Verdensarven
Jelling kirke ble sammen med Jellingsteinene og de to gravhaugene tatt opp på UNESCOs Verdensarvliste i 1994 som det første danske verdensarvsted.

## Galleri

Fil:Jelling Kirke 5.JPG|Prekestolen
Fil:Jelling Kirke 19.JPG|Katarina av Alexandria-figuren og de seks apostlene fra ca. 1500
Fil:Jelling Kirke 17.JPG|«Minerva»


## Referanser


## Eksterne lenker
* 
* Kirkens hjemmeside 
* UNESCOs liste over verdens kultur-og naturarv
Nina Dobrev

**Nina Dobrev** (døpt **Nikolina Konstantinova Dobreva**, født 9. januar 1989 i Sofia, Bulgaria) er en bulgarsk-canadisk skuespiller, musiker og modell som for øyeblikket bor i Atlanta i Georgia. Hun har spilt rollen som den enslige tenåringsmoren Mia Jones på *Degrassi: The Next Generation* siden programmets sjette sesong. Hun har blant annet spilt rollen som Elena Gilbert/Kathrine Pierce/Amara i TV-serien *[[The Vampire Diaries]]* og Tatia i TV-serien *[[The Originals]]*.

## Tidlig liv
Dobrev ble født i Sofia i Bulgaria og flyttet til Canada som toåring. Hun har en storebror som heter Alexander Dobrev.  Hun bodde i Toronto før hun flyttet til Atlanta i Georgia for å jobbe med *The Vampire Diaries*. Ninas mor er artist, og faren hennes er dataspesialist. Hun har en eldre bror som studerer for å bli ingeniør. Hun gikk på J.B. Tyrell Sr. Public School og Wexford Collegiate for the Arts i Scarborough i Ontario. Fra ung alder av har hun vist stor entusiasme og talent for dans, gymnastikk, teater, musikk visuell kunst og drama. Dobrev gikk på Dean Armstrong dramaskole, der hun ble oppdaget av forskjellige talentagenter i Toronto.

## Karriere
Modelljobber førte til reklame, som førte til opptaksprøver for film. Kort tid etter ble hun booket til roller i filmer som *[[Fugitive pieces]]*, *[[Away from Her]]* og *[[Never Cry Werewolf]]* og TV-serien **'. Hun var også å se i MTV-filmen ''[[The American Mall]]'' på CTV.

== Filmografi ==
* [[Filmåret 2006|2006]] – ''Repo! The Genetic Opera''
* [[Filmåret 2006|2006]] – ''Playing House''
* [[Filmåret 2006|2006]] – ''[[Away from Her]]''
* [[Filmåret 2007|2007]] – ''How She Move''
* [[Filmåret 2007|2007]] – ''The Poet''
* [[Filmåret 2007|2007]] – ''Too Young to Marry''
* [[Filmåret 2007|2007]] – ''Fugitive Pieces''
* [[Filmåret 2007|2007]] – ''My Daughter's Secret''
* [[Filmåret 2008|2008]] – ''[[Never Cry Werewolf]]''
* [[Filmåret 2008|2008]] – ''The American Mall''
* [[Filmåret 2008|2008]] – ''Mookie's Law''
* [[TV-året 2008|2008]] – ''The Border''
* [[Filmåret 2009|2009]] – ''You Got That Light''
* [[TV-året 2009|2009]] – ''Eleventh Hour''
* [[TV-året 2006|2006–2009]] – **'
* 2009 – *Degrassi Goes Hollywood*
* 2009 – *Chloe*
* 2009 – 2015 *[[The Vampire Diaries]]*
* 2012 – *The Perks Of Being A Wallflower *
* 2014 - Let's Be Cops

## Referanser


## Eksterne lenker
* 
*
Loving You (album)

***Loving You*** er et musikkalbum av Elvis Presley, utgitt 1. juli 1957.

## Sanger
# «Mean Woman Blues» 2:15
# «(Let Me Be Your) Teddy Bear» 1:45
# «Loving You» 2:12
# «Got a Lot o' Livin' to Do» 2:31
# «Lonesome Cowboy» 3:07
# «Hot Dog» 1:17
# «Party» 1:26
# «Blueberry Hill» 2:39
# «True Love» 2:05
# «Don't Leave Me Now» 1:58
# «Have I Told You Lately That I Love You» 2:31
# «I Need You So» 2:37

## Personell

* Elvis Presley – vokal gitar 
* Scotty Moore – gitar 
* Tiny Timbrell – gitar
* Dudley Brooks – piano 
* Gordon Stoker – piano 
* Hoyt Hawkins – piano orgel
* Bill Black – bass 
* D. J. Fontana – trommer 
* The Jordanaires – bakvokal 
* George Fields – munnspill

## Eksterne lenker
*
Cliff Pennington

**Cliff Pennington** (født 18. april 1940 i Winnipeg i Manitoba)  canadisk ishockeyspiller som deltok i de olympiske vinterleker 1960 i Squaw Valley.

Pennington vant en olympisk sølvmedalje i ishockey under vinter-OL 1960 i Squaw Valley. Han var med på det canadiske ishockeylaget som kom på andreplass i turneringen bak USA. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. Canada vant fire kamper og tapte en, 1-2 til USA. USA vant alle fem kampene i sluttspillsserien og vant serien med maksimale ti poeng foran Canada med åtte og Sovjetunionen med fem poeng.

Pennington spilte 101 NHL-kamper for Montreal Canadiens og Boston Bruins.

## OL-medaljer
* 1960  Squaw Valley -  Sølv i ishockey  Canada

## Referanser


## Eksterne lenker
*
Elvis (album)

***Elvis*** er et musikkalbum av Elvis Presley, utgitt i 1956. Som alle andre album utgitt av han ble denne en salgsuksess det året. 

## Sporliste
# «Rip It Up» 1:50
# «Love Me» 2:41
# «When My Blue Moon Turns to Gold Again» 2:18
# «Long Tall Sally» 1:51
# «First in Line» 3:21
# «Paralyzed» 2:18
# «So Glad You're Mine» 2:18
# «Old Shep» 4:10
# «Ready Teddy» 1:55
# «Anyplace Is Paradise» 2:26
# «How's the World Treating You?» 2:23
# «How Do You Think I Feel» 2:10

## Medvirket

* Elvis Presley – vokal, gitar, piano 
* Scotty Moore – gitar
* Shorty Long – piano 
* Gordon Stoker – piano 
* Bill Black – bass 
* D. J. Fontana – trommer 
* The Jordanaires – bakgrunnsvokal

## Eksterne lenker
*
Astrid Øyre Slind

**Astrid Øyre Slind** (født 1988) er en norsk langrennsløper som representerer Oppdal Idrettslag og Team Aker Dæhlie. Hun vant Vasaloppet 2022. Hun tok gull i stafett og bronse på 15 km med skibytte i VM på ski 2023.

Astrids tvillingsøster, Silje Øyre Slind, og deres tre år yngre søster Kari Øyre Slind er også langrennsløpere.

## Idrettskarriere
Øyre Slind debuterte i verdenscupen i 2008/2009 sesongen i Davos med en 22.-plass på 10 km klassisk. Hun fulgte opp med en 27.-plass på 10 km klassisk i Val di Dentro i februar 2009.

I U23-VM på ski i januar 2009 fikk hun sølv på jaktstarten. 

I U23-VM 2010 i Tyskland vant hun gull i 15 km skiatlon (7,5 km klassisk + 7,5 km fristil), foran Hilde Lauvhaug. I NM på ski 2010 senere i januar fikk hun bronse i lagsprint, sammen sin tvillingsøster Silje Øyre Slind. Britt Ingunn Moian Nydal og Celine Brun-Lie vant gull på denne distansen.

Hun kom på sjetteplass i Ski Classics 2015/16, og ble nummer tre sammenlagt i Ski Classics 2016/17. Hun vant løpet Ylläs–Levi Ski Marathon 2018 i Ski Classics 2017/18. Hun gikk for Team Koteng når hun vant gull under Olav Skoglunds Minneløp 2018. Hun kom på fjerdeplass sammenlagt i Ski Classics 2017/18. Hun ble nummer to i Ski Classics 2018/19 der hun vant Reistadløpet og Ylläs–Levi Ski Marathon og kom på andreplass i Engadin Skimarathon og Kaiser Maximilian Lauf.

Hun vant La Diagonela i 2020.

6. mars 2022 satt hun ny løyperekord i Vasaloppet da hun vant på tiden 3.50.06,4. Hun vant også Birkebeinerrennet og Årefjällsloppet i 2022 og kom på tredjeplass sammenlagt i Ski Classics 2021/22.

Etter åtte sesonger uten verdenscupdeltakelse deltok hun igjen i verdenscupen sesongen 2022/23. Hun ble nummer sju sammenlagt i Tour de Ski 2022/23. I Les Rousses 29. januar 2023 tok hun sin første pallplass i verdenscupen da hun ble nummer tre på 20 km klassisk med fellesstart. I Ski-VM 2023 i Planica tok hun bronse på 15 km skiatlon – fellesstart med skibytte – bak de to svenskene Ebba Andersson og Frida Karlsson. Senere i mesterskapet ble hun verdensmester da hun deltok på Norges lag som vant stafetten, sammen med Tiril Udnes Weng, Anne Kjersti Kalvå og Ingvild Flugstad Østberg. Hun ble nummer ti på den avsluttende tremila. Dagen etter gikk hun Vasaloppet der hun ble nummer fem.

Den 12. mars 2023 tok hun sin andre pallplass i verdenscupen da hun ble nummer to i den første femmila som ble arrangert for kvinner i Holmenkollen, 0,3 sekund etter vinneren Ragnhild Haga. Seks dager senere vant hun Birkebeinerrennet for andre gang.

Hun vant sin første verdenscupseier den 15. desember 2024, da hun vant 20 kilometer klassisk i Davos. Hun vant ytterligere tre renn i verdenscupen 2024/25 og ble nummer to i distansecupen. Hun ble også nummer to sammenlagt i Tour de Ski 2024/25.

I VM 2025 i Trondheim gikk hun andreetappen på Norges lag som tok sølv på 4 × 7,5 km stafett.

I OL 2026 i Val di Fiemme ble hun nummer seks på 20 km skiatlon.

## Referanser


## Eksterne lenker
* 
*  Profil hos Ski Classics 
*  Profil hos XC racing 
*  Profil hos Team Trøndelag
Gamlebyen i Damaskus

**Gamlebyen i Damaskus** ligger i Syrias hovedstad Damaskus, og har siden 1979 stått på UNESCOs verdensarvliste. Byen ble grunnlagt i det 3. årtusen f.Kr, og er en av de eldste byene i Midtøsten. I middelalderen var byen sentrum i en blomstrende håndverksindustri, med sverd, damask og kniplinger som spesialiteter.

## Historie
Første gang Damaskus nevnes er det med navnevarianten «Ta-ms-qu», og da var stedet i en amorittisk region midt i en konfliktsone mellom hettittene og egypterne. Byen var tributtbetalende helt til  havfolkenes røvertokter ca 1200 f.Kr. svekket byens erkerivaler. Dermed klarte de semittiske arameerne å etablere en uavhengig bystat her, Aram-Damaskus (11. årh. – 733 f.Kr.), og navngav sin hovedby *Dimashqu* eller *Darmeseq*.  Den lå på søndre bred av elvens hovedløp.

Gamlebyen ligger på søndre bredd av elven Baradas hovedløp. Den horisontale (øst-vest) diameter i ovalen er om lag 1.5&nbsp;km, og den vertikale diameter (*Cardus Maximus*) er om lag 1&nbsp;km. Arealet er på 86,12 hektar. Muren rundt er 4,5&nbsp;km lang og for det meste romersk, senere ytterligere påbygd med festningsverker av ayyubidene og mamelukkene.

## Arkitektur, severdigheter
Området, som er omgitt av en stor romersk mur, inneholder mange eksempler på islamsk arkitektur. Umajjademoskéen, bygget i 705, har fortsatt mosaikker og minareter fra den opprinnelige konstruksjonen i behold. Et annet eksempel er mausoleet til Saladin, bygd i 1193. 

En annen viktig moské er Takiyyeh-Sulaymaniyyeh. Den ble bygget i osmansk stil i 1554 og har lag av svarte og hvite steiner og lange, iøynefallende minareter. 

**Bibelske steder:** Gamlebyen har også viktige steder og bygninger fra kristendommens historie. Her ligger blant annet *[[gaten som kalles Den rette]]*, som nevnes i Apostlenes gjerninger (9,11), der apostelen Paulus bodde etter at han ble omvendt. St. Paulus-kapellet sies å være bygget på det sted i bymuren hvorfra disiplene hans reddet livet hans ved å fire ham ned fra et vindu (2. Korinterbrev 11,32-33). Ved enden av Bab Sharqi-gaten er Ananias' hus, et underjordisk kapell som var kjelleren under der Ananias (ApGj 22,3) bodde. I umajjademoskeen er det et litt indre hus der man mener at Johannes døperens hode er oppbevart - det gjender bare hodfet (Kong Herodes Antipas fikk ham halshugget etter ønske fra sin kone Herodias, som var hans halvbrors tidligere kone -jgr. gor eksempel Matteusevangeliet 14,1-12). På moskeens sted var det tidligere en kirke, *Døperen Johannes' basilika* (gresk: Βασιλική του Αγίου Ιωάννη του Βαπτιστή; *Vasilikí tou Agíou Ioánni tou Vaptistí*).  

Sayyidah Ruqayya-moskeen, nær Umajjademosketen, er knyttet til Husayn ibn Alis yngste datter.  Sayyidah Zaynab-moskeen rommer Zaynab bint Alis grav.

Det historiske Amara-distriktet er inne i Gamlebyen. En rekke kristne patriarkater har sine hovedseter og hovedkirker øst i Gamlebyen.

## Referanser
Lars-Christopher Vilsvik

**Lars-Christopher Horst Jan Vilsvik ** (født 1988) er en tysk-norsk fotballspiller for . 

Med sine 342 kamper (pr 21. juni 2021) er han den spilleren med flest kamper for .

## Karriere
Vilsvik har norsk far og tysk mor og ble født i Vest-Berlin. Han begynte sin fotballkarriere som 6-åring hos Tennis Borussia Berlin, hvor han blant annet spilte sammen med Jérôme Boateng. Han var 10 år hos TeBe før han byttet til Lichtefelder FC.

### Lichterfelder FC
Som 16-åring spilte han et halvt år junior før han som yngstemann (17) ble tatt opp i førstelaget, som spilte i fjerde divisjon (i mellomtiden er det innført en tredje «Profiliga» i Tyskland slik at «Oberliga» nå er femte divisjon). Etter gode prestasjoner for Lichterfelder, var Vilsvik på prøvespill i blant annet Hamburger SV, Hertha BSC og Rosenborg. Rosenborg ønsket å signere Vilsvik, men han ville fullføre skolen i Tyskland. Han var på vei til Eintracht Braunschweig i 3. Liga, men overgangen gikk i vasken da finanskrisen traff klubben. 

### Strømsgodset
I 2009 gjorde Vilsviks onkel et nytt forsøk på å få til et prøvespill i Rosenborg for han, men RBK avslo forespørselen. Videre gikk han gjennom kontakter til , hvor Vilsvik fikk muligheten til å vise seg på trening. Vilsvik skulle egentlig trene med juniorlaget først, men den dagen han ankom var det imidlertid ikke juniortrening. Dermed fikk han muligheten på A-trening likevel. Sportssjef Jostein Flo uttalte at han aldri har sett en spiller som har vært så god på prøvespill hos Strømsgodset. I november 2009 signerte Vilsvik kontrakt med Strømsgodset.

Strømsgodset-trener Ronny Deila så raskt at Vilsvik hadde gode forutsetninger for å bli en meget god back på sikt, og omskolerte han fra å være en mer offensiv spiller.

I 2013 var han en sentral brikke i Strømsgodset-laget som ble seriemester.

I 2020 tangerte han rekorden for flest offisielle A-kamper for Strømsgodset.

## Referanser


## Eksterne lenker
* 
* Spillerprofil på godset.no
* Drammens Tidendes temaside om Lars-Christopher Vilsvik
Mikhail Bytsjkov

**Mikhail Ivanovitsj Bytsjkov** (russisk: Михаил Иванович Бычков; født 22. mai 1926 i Ljubertsy, død 17. mai 1997) var en sovjetisk ishockeyspiller som deltok i de olympiske vinterleker 1960 i Squaw Valley.

Bytsjkov vant en olympisk bronsemedalje i ishockey under vinter-OL 1960 i Squaw Valley. Han var med på det sovjetiske ishockeylaget som kom på tredjeplass i turneringen bak USA og Canada. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. USA vant alle fem kampene i sluttspillsserien og vant serien med maksimale ti poeng foran Canada med åtte og Sovjetunionen med fem poeng.

Bytsjkov ble verdensmester i ishockey 1954 i Stockholm. Han spilte 42 landskamper for Sovjetunionens herrelandslag i ishockey og scoret 14 mål.

## OL-medaljer
* 1960  Squaw Valley -  Bronse i ishockey  Sovjetunionen

## VM-medaljer
* 1954  Stockholm -  **Gull** i ishockey 
* 1955  Krefeld/Düsseldorf/Köln -  Sølv i ishockey 
* 1960  Squaw Valley -  Bronse i ishockey 

## Referanser


## Eksterne lenker
*
Solheim Turiststasjon

**Solheim Turiststasjon** er et privatdrevet pensjonat langs fylkesvei 48, beliggende midt i Uskedalen i Kvinnherad kommune i Hordaland. Pensjonatet disponerer ni enkelt- og dobbelsoverom, og brukes som selskapslokaler, kurs og konferansested. Pensjonatdriften ble startet i 1956 av Fridtjof og Aslaug Sunde, og lenge sto Uskedalens eneste bensinpumpe og bil der. 

## Eksterne lenker
* Solheim Turiststasjon
Ljønibb- og Hamregjøltunnelen

**Ljønibb- og Hamregjøltunnelen** er to sammenslåtte tunneler som regnes som én. Tunnelen inngikk i fylkesvei 60 i Stranda kommune i Møre og Romsdal til den ble tatt ut av bruk i desember 2016. Tunnelene går gjennom fjellet mellom Sunnylvsfjorden og Strandadalen. Ljønibbtunnelen var 2510 meter lang, mens Hamregjøltunnelen var 580 meter lang. Den sammenslåtte tunnelen har dermed en lengde på 3090 meter.

I forbindelse med oppgradering av veien fra Stranda til Hellesylt bygget Skanska Norge AS på vegne av Statens vegvesen og fylkeskommunen en helt ny tunnel, Ljøtunnelen på 3650 meter. Den nye tunnelen ble påbegynt juni 2014. Den nye tunnelen ble åpnet 17. desember 2016 og den gamle ble stengt for vanlig trafikk.

## Se også
*Ljøtunnelen
*Streketunnelen

*Veitunneler i Norge
*Undersjøiske veitunneler i Norge

## Referanser


## Eksterne lenker
* aknes-tafjord.no Rassikring av Rv 60 i Herdalen
* Nordsiden og sørsiden av tunnelen på Google StreetView
Ronnie Jacobsen

**Ronnie Jacobsen** (født 1975) er en norsk bluesartist (vokal og gitar) fra Kristiansand. Han er kjent for å kombinere blues med andre stilarter, som hiphop og jazz. 

Han startet karrièren i ung alder, og spilte med en rekke ulike bandkonstellasjoner som 18 åring og frontet i 1998 Union Blues Tour. I 2001 begynte han å samarbeide med rapperen Salvador Sanchez, og sammen ga de i 2003 ut albumet *Adjust your stereo* med musikk som kombinerte blues, hiphop og andre stilarter. I 2005 ga han ut sitt første soloalbum, *Soulified* som beveget seg i retning soul, funk og jazz.  I 2008 ga han ut sitt andre soloalbum, *Stand Your Test in Judgement*. Hans tredje album, *The San Jose Sessions*, ble gitt ut i 2009 og er et mer standard bluesalbum en de foregående. 

Etter å ha blitt nominert til Spellemannprisen i klassen blues fire ganger, vant han sin første pris under Spellemannprisen 2017 for albumet *These Blues in Me*. Øvrige Spellemannominasjoner er i 2005 for *Soulified*, i 2009 for *The San Jose Sessions* og i 2015 for sammen med Richard Gjems,  og .

## Diskografi
* *Adjust Your Stereo* (2003) sammen med Salvador Sanchez
* *Soulified* (2005)
* *Stand Your Test in Judgement* (2008)
* *The San Jose Sessions* (2009)
* *Blått rom* (2015) sammen med Richard Gjems,  og 
* *These Blues in Me* (2017)

## Referanser


## Eksterne lenker
* Ronnie Jackobsen på MySpace
Stavenestunnelen (Vaksdal)

**Stavenestunnelen** er en tunnel på Europavei 16 i Vaksdal kommune i Vestland. Tunnelen går gjennom fjellet mellom Raudberget og Sandviki i Sørfjorden. Den er 2800 meter lang. Tunnelen hadde gjennomslag 23. november 1962, ble åpnet i 1965 og renovert i 1991.

## Se også

*Veitunneler i Norge

## Referanser
Stavenestunnelen

**Stavenestunnelen** er navnet på tunneler:
*Stavenestunnelen (Stryn) en tunnel på fylkesvei 60.
*Stavenestunnelen (Vaksdal) en tunnel på europavei 16
Phoebe Tonkin

**Phoebe Tonkin** (født 1989 i Sydney) er en australsk skuespiller og modell. 

Tonkin er mest kjent for rollen som havfruen Cleo Sartori i den australske TV-serien H2O: Just Add Water og Hayley Marshall i TVD og TO.

## Filmografi

## Referanser


## Eksterne lenker
* 
* Phoebe Tonkin hos Australiantelevision.net
Spøkelsesfesten

**Spøkelsesfesten** (tradisjonell kinesisk: 盂蘭節; pinyin: *yulanjié*, eller alternativt forenklet kinesisk: 鬼节; tradisjonelt: 鬼節; pinyin: *guǐjié*) er en kinesisk fest som inntreffer den femtende natten i den sjuende måneden (også kalt *spøkelsesmåneden*) i den kinesiske kalender (som er en lunisolarkalender). Det innebærer at den faller i august. 

Etter kinesisk folkelig tradisjon er spøkelsesmåneden den måned da himmelens og helvetes porter åpnes og sjelene slippes fri i en måned. Folk brenner papirpenger og setter mat på altere, som en veldedighet overfor de døde som de selv ikke er i slekt med.

Festen har sine røtter dels i den buddhistiske Ullambana-sutraen og dels i taoistiske tradisjoner. For kinesiske buddhister er den en av årets viktigste fester. 

## Referanser